《野外即事》
宋代·吴济

横木渡前溪，藤深路欲迷。
瘦筇谙乱石，老屐带新泥。
尽日绿阴合，有时黄鸟啼。
多情双蛱蝶，飞傍帽簷低。

作者简介：吴济，字巨川（影印《诗渊》册五页三七○二），号廉静（《咸淳临安志》卷三○），将乐（今属福建）人。真宗咸平五年（一○○二）进士。（明嘉靖《延平府志》卷一四）。大中祥符五年（一○一二）知龙州。九年，知袁州（明正德《袁州府志》卷六）。今录诗五首。